hu hu hu hu hu hu hu hu hu en hu hu uk hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu es hu hu fr hu hu hu hu hu en hu hu
A gáz árának szabályozásán dolgozik a német pénzügyminisztérium | Hírek | infoSiófok
ma: -16 °C holnap: -16 °C
2022. szeptember 26, hétfő - Jusztina
2022. Szeptember 22. 12:27, csütörtök | Külföld
Az áram után a földgáz árát is korlátozhatják Németországban, a pénzügyminisztérium külön munkacsoportot alakított a szabályozás előkészítésére - jelentették csütörtökön német hírportálok.
A beszámolók szerint Christian Lindner pénzügyminiszter - a kormánykoalíció legkisebb tagja, a liberális Szabad Demokrata (FDP) párt elnöke - a napokban egy úgynevezett gázárfék munkacsoport megalakítására adott utasítást.
A miniszter indoklása szerint igen nyugtalanító, hogy a földgáz drágulásából fakadó gondok "lavinaként" zuhannak rá a német gazdaságra, a kis-, és középvállalkozások, illetve az ipar és a kereskedelem védelmére eddig megtett intézkedések viszont nem kellően gyorsak és kiterjedtek.
A munkacsoport feladata az újabb lépéseket megalapozó koncepciók kidolgozása. A földgáz drágulása "romboló hatású", amivel szemben fel kell lépni, amíg nyugtalan a piac - fejtette ki Lindner egy minisztériumi értekezleten.
A koalíciós pártok - az FDP, a szociáldemokraták (SPD) és a Zöldek - szeptember elején arról állapodtak meg, hogy az első kettő, bő 30 milliárd eurós tehercsökkentő csomag után összeállítanak egy harmadik, 65 milliárd eurós csomagot is, amelynek részeként bevezetnek egy úgynevezett áramárféket. Ez azt jelenti, hogy a háztartások és a kis-, illetve közepes méretű vállalkozások egy meghatározott mennyiségig, az úgynevezett alapfogyasztásig kedvezményes áron kapják a villamos energiát.
A részleteket, így például az alapfogyasztás pontos mértékét még nem határozták meg. Arról viszont megállapodtak, hogy a finanszírozást úgy biztosítják, hogy elvonják azon piaci szereplők váratlanul magas nyereségének egy részét, amelyek nem földgáz felhasználásával, hanem olcsóbb megoldással termelnek áramot, és kiugróan magas profitot érnek el annak révén, hogy a villamos energia árát a termeléshez szükséges legdrágább módszer, azaz a földgáztüzelés határozza meg.
A koalíciós egyeztető tanács ülése óta a német politika és közélet egyre több szereplője sürget hasonló megoldást a gázfogyasztók védelmére, arra hivatkozva, hogy a következő, általában ősszel kezdődő elszámolási időszakban fogyasztók tömege szembesül elviselhetetlen, esetenként nyolc-tízszeres áremelkedéssel.
A legnagyobb ellenzéki erő, a jobbközép CDU/CSU pártszövetség konkrét megoldási javaslattal is előállt már. Az elképzelés szerint a vállalatok mellett a háztartások terheit is mérsékelni kell, méghozzá egy új, a lakossági alaptarifa intézményével, amely a fogyasztás 75 százalékáig érvényes. Ezen felül a piaci árat kellene megfizetni. Így megmaradna az árak révén a takarékos energiafelhasználásra ösztönző erő, de megfizethető maradna a fűtés - húzta alá egy csütörtöki interjúban Alexander Dobrindt, a pártszövetség közös szövetségi parlamenti (Bundestag-) frakciójának CSU-s vezetője.
Ugyanilyen megoldást sürgetett az üzleti körök lapjaként számon tartott Handelsblatt is, amely a csütörtöki számában egy kommentárban kifejtette, hogy a kormánynak legalább egy eszközzel bővítenie kell még az energiaválság kezelésére szolgáló eszköztárát, méghozzá a földgáz árának olyan szabályozásával, amely az alapfogyasztásig kedvezményt biztosít a háztartásoknak és a vállalatoknak is. Ez a megoldás jutalmazza a takarékoskodókat, és csak azoknak kell többet fizetni, akik az utóbbi években megszokott szinten tartják a fogyasztásukat - írta a Handelsblatt.
2022. Szeptember 26. 15:00, hétfő | Külföld
Spanyolországban halálos áldozata van a heves esőzéseknek
A délkelet-spanyolországi Murcia tartományban egy ember életét vesztette a heves esőzések miatt hétfőre virradóan.
2022. Szeptember 26. 12:26, hétfő | Külföld
Mintegy 280 tonna hulladékot gyűjtöttek be a Tisza ukrajnai forrásvidékén
Mintegy 280 tonna hulladékot gyűjtöttek be a Tisza ukrajnai forrásvidékén a Diageo és a PET Kupa közös Call-Action programjának köszönhetően - közölték az MTI-vel a szervezők a folyók világnapja alkalmából hétfőn.
2022. Szeptember 25. 11:23, vasárnap | Külföld
Német lap: társadalmi feszültség kialakulásától tart a szövetségi bűnügyi hivatal
2022. Szeptember 24. 09:02, szombat | Külföld
Szijjártó Péter a CNN riporterének: A szankciók károsabbak Európának, mint Oroszországnak - Videó
A külügyminiszter szerint a béke az egyetlen megoldás a kialakult helyzetre.
Azonosító: 352736 | Feladva: 2022.09.22, 13:33
Furulya- és fuvolaórák Petrával. Magán furulya- és fuvolaoktatást vállalok egészen a kicsiktől a nagyokig minden héten csütörtöktől vasárnapig. Érdeklődni telefonon: 0630 639-2228. E-mail: petra.banfi33@gmail.com
Azonosító: 352737 | Feladva: 2022.09.22, 13:33
ANGOLOKTATÁS (korrepetálás, érettségi, nyelvvizsgák, munka, fordítás), MATEMATIKAOKTATÁS (korrepetálás, érettségi). Telefon: 0630 8242-769. Online úton is!
Azonosító: 352738 | Feladva: 2022.09.22, 13:33
MATEMATIKÁBÓL felzárkóztatás, középiskolásoknak érettségire felkészítés. Telefon: 0630 450-1118.
Kövess minket a facebook-on
Tudj meg többet városodról! Hírek, programok, képek, napi menü, cégek…. és minden, ami Siófok
Copyright InfoVárosok. Minden jog fenntartva. | Web design & arculat by Voov